ಪೃಥ್ವಿ ಶಾಗೆ ವಿಭಿನ್ನವಾಗಿ ಶುಭ ಕೋರಿದ ಕಾಂಡೋಮ್ ಕಂಪನಿಗೆ 1 ಕೋಟಿ ದಂಡ!

ರಾಜ್‍ಕೋಟ್: ಕಳೆದ ವಾರ ರಾಜ್‍ಕೋಟ್ ಸೌರಾಷ್ಟ್ರ ಅಸೋಸಿಯೇಷನ್ ಕ್ರೀಡಾಂಗಣದಲ್ಲಿ ನಡೆದ ವಿಂಡೀಸ್ ಟೆಸ್ಟ್ ಪಂದ್ಯದಲ್ಲಿ ಶತಕ ಸಿಡಿಸಿ ಮಿಂಚಿದ್ದ ಯುವ ಬ್ಯಾಟ್ಸ್ ಮನ್ ಪೃಥ್ವಿ ಶಾ ಗೆ ವಿಶೇಷವಾಗಿ ಶುಭಕೋರಿದ್ದ ಕಂಪೆನಿಗಳಿಗೆ ತಲೆನೋವು ಶುರುವಾಗಿದೆ. ಏಕೆಂದರೆ ಕಾಂಡೋಮ್ ಕಂಪನಿ ಡ್ಯುರೆಕ್ಸ್, ಸ್ವಿಗ್ಗಿ, ಫ್ರೀ ಚಾರ್ಜ್ ಸೇರಿದಂತೆ ಕೆಲ ಕಂಪನಿಗಳ ವಿರುದ್ಧ ಶಾ ಮಾರ್ಕೆಟಿಂಗ್ ವ್ಯವಹಾರ ನೋಡಿಕೊಳ್ಳುತ್ತಿರುವ ಬೇಸ್ಲೈನ್ ವೆಂಚರ್ಸ್ ಸಂಸ್ಥೆ 1 ಕೋಟಿ ರೂ. ನೀಡುವಂತೆ ನೀಡುವಂತೆ ನೋಟಿಸ್ ಜಾರಿ ಮಾಡಿದ್ದಾಗಿ ಮಾಧ್ಯಮವೊಂದು ವರದಿ ಮಾಡಿದೆ.

ಶಾಗೆ ಶುಭಕೋರಿದ್ದ ಸ್ವಿಗಿ ಹಾಗೂ ಫ್ರೀ ಚಾರ್ಜ್ ಸಂಸ್ಥೆಗಳು ಟ್ವಿಟ್ಟರ್‍ನಲ್ಲಿ ತಮ್ಮ ಟ್ವೀಟ್ ಅನ್ನು ಡಿಲೀಟ್ ಮಾಡಿದೆ. ಈ ಕುರಿತು ಪ್ರತಿಕ್ರಿಯೆ ನೀಡಿರುವ ಬೇಸ್ಲೈನ್ ಸಂಸ್ಥೆಯ ವ್ಯವಸ್ಥಾಪಕ ನಿರ್ದೇಶಕ ತುಯಿನ್ ಮಿಶ್ರಾ, ಇಂತಹ ಟ್ವೀಟ್ ಗಳು ತೀವ್ರ ನಿರಾಸೆಯನ್ನು ಉಂಟು ಮಾಡಿದ್ದು, ಮಾರುಕಟ್ಟೆಯ ಮೇಲೆ ನಡೆಸಿದ ದಾಳಿಯಾಗಿದೆ. ಅಲ್ಲದೇ ಆಟಗಾರ ಮಾತ್ರವಲ್ಲದೇ ಶಾ ಪ್ರಯೋಜಕತ್ವದ ಸಂಸ್ಥೆಗಳಿಗೆ ಮಾಡಿದ ಅನ್ಯಾಯವಾಗಿದ್ದು, ಸೂಕ್ತ ಕಾನೂನು ಕ್ರಮ ಕೈಗೊಳ್ಳಲಾಗಿದೆ ಎಂದು ತಿಳಿಸಿದ್ದಾರೆ.

#Amul Topical: Youngest Indian to score debut test century! pic.twitter.com/C04aXhSM4l

— Amul.coop (@Amul_Coop) October 5, 2018

ಉಳಿದಂತೆ ಅಮೂಲ್ ಕಂಪೆನಿಯೂ ಕೂಡ ಇದೇ ರೀತಿ ಶುಭಕೋರಿ ಟ್ವೀಟ್ ಮಾಡಿದ್ದು, ಅಮೂಲ್ ಪೃಥ್ವಿ ಕಾ ಫೇವರೆಟ್ ಮಖಾನ್! ಎಂದು ಬರೆದುಕೊಂದಿದೆ. ಮುಂಬೈ ಪೊಲೀಸರು ಕೂಡ ವಿಶೇಷ ಟ್ವೀಟ್ ಮಾಡುವ ಶಾ ಫೋಟೋ ಬಳಕೆ ಮಾಡಿದ್ದರು. ಇದನ್ನೂ ಓದಿ: ಶತಕ ಸಿಡಿಸುವುದರ ಜೊತೆ ಭಾರತದ ಪರ ದಾಖಲೆ ನಿರ್ಮಿಸಿದ ಪೃಥ್ವಿ ಶಾ!

ಡ್ಯುರೆಕ್ಸ್ ಕಂಪೆನಿ ಕಾಂಡೋಮ್‍ಗಳು ತನ್ನದೇ ಶೈಲಿಯ ವಿಭಿನ್ನ ಜಾಹಿರಾತುಗಳಿಂದ ಗ್ರಾಹಕರನ್ನು ಸೆಳೆಯಲು ಪ್ರಯತ್ನಿಸುತ್ತದೆ. ಅಂತೆಯೇ ಸೆಲೆಬ್ರೆಟಿಗಳಿಗೂ ವಿಶ್ ಮಾಡುವ ಮೂಲಕ ಅವರನ್ನು ಹಿತವಾಗಿ ಕಾಲೆಳೆಯುವ ಪ್ರಯತ್ನವನ್ನು ಮಾಡುತ್ತದೆ. ಇದರಂತೆ ಪೃಥ್ವಿ ಶಾಗೆ `ಮೊದಲ ಪ್ರಯತ್ನ ಯಾವಾಗಲೂ ಅತ್ಯಂತ ವಿಶೇಷವಾಗಿರುತ್ತದೆ. ನಿಮ್ಮ ಪ್ರಯತ್ನ ಹೀಗೆ ಮುಂದುವರಿಯಲಿ’ (It`s Always Special? when it`s the first time!) ಅಂತಾ ಶುಭಾಶಯ ತಿಳಿಸಿತ್ತು.

The Shaw must go on. #INDvWI pic.twitter.com/FR0Git85h8

— Durex India (@DurexIndia) October 4, 2018

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv